Jyllandsposten, 1840-09-22
Under det Müllerske Skuespillerselskabs sidste Ophold her, fra 20de Juni til 27de August, gaves nogle og tyve Forestillinger og ligesaa mange forskjellige Stykker. Af nye Sager opførtes: Mulatten forig. Drama af H. C. Andersen; Den sorte Domino (Syngest, af Scribe, Musiken af Auber, overs. af Overskou; Den Usynlige paa Sprogøe (Lystspil af H. C. Andersen); Kobbersmeden (Lystspil efter det Eng.); Syvsoverdag forig, rom. Commedie af Prof. J. L. Heiberg); Den reisende Student (Vaudeville efter det Tydske); Man kan hvad man vil (Lystspil efter det Franske), og Min Faders Kaarde (Skuespil af Scribe og Denoyers.) Det første af de nævnte Stykker, Mulatten, udmærker sig ved den samme velklingende og yndige Poest, som vi beundre i Digteren H. C. Andersens fortrinligste Arbeider; men alligevel maa vi tilstaae, at vi ikke ansee det for at være egnet til at gjøre Lykke paa Scenen, med mindre det, som i Kjøbenhavn, kan bringes dertil ved et Sammenspil af udmærkede Kunstnere; - som poetisk Digterværk er det fortrinligt, men neppe som dramatisk. Hr. Printzlau udførte i det Hele taget Mulattens Rolle meget godt, men han maatte savne den nødvendige Understøttelse fra de medspillende Damer, der i Henseende til Declamation &c. langtfra vare deres Roller voxne. Jøvrigt havde vi i dette Stykke Leilighed til, hos Hr. Printzlau som Kunstner at bemærke en Ulempe, som vi tidligere have lagt Mærke til, men som især her var fremtrædende: der ligger noget Haardt i denne Kunstners ellers saa smukke Declamation, og hans Stemme mangler den Blødhed, som ved ægte poetiske Steder aldrig undlader at gjøre en behagelig Virkning; det er en Feil, som vi ere overbeviste om, at denne herlige Kunstner let vilde rette, hvis han erholdt Ansættelse ved det kongelige Theater, hvorhan sandelig inden kort Tid vilde hævde sig en af de første Pladser i sit Fag. J samme Stykke udmærkede sig ogsaa Hr. Wimmer, der har viist sig som en fortræffelig Acteur i flere forskjellige Fag, uden en eneste Gang, saavidt vi mindes, at have forfeilet sin Rolle. - Den sorte Domino, er naturligviis et Stykke, som langt overstiger de Kræfter, et Selskab som det Mullerske har at byde over, og hertil kom desuden det Uheld, da vi saae det her, at den Dame (MadWimmer, der skulde udføre de brillanteste Sangnumere, blev pludseligt saa aldeles hæs, at hun ikke kunde frembringe en eneste Tone. Skjøndt Hr. Printzlau slet ikke er Sanger, veed han dog som oftest at bøde herpaa, idet han ved sit smukke Spil næsten ganske ladet Tilskuerne glemme denne Mangel. Enhver, som har seet "Den sorte Domino, i Kjøbenhavn og har hørt Madame Simonsen udføre Aubers delige Sang partier heri, maa erkjende dette Stykke for et fortræffeligt Syngestykke; men da det naturligviis alene er Sangen, der skal give et Syngestykke Værdi, hvad skal man saa sige om det, naar Sangen reent bliver borte, – Om Værdien af Andersens Spøg: "Den Usynlige paa Sprogøe, ere Meningerne deelte, men vist er det, at denne lille Piece gjorde Lykke her og morede Folk, hvad enten saae Grunden hertil laae i Stykket eller i Udførelsen. Det var ikke sjeldent at høre Folk kalde dette Stykke, noget Sludder, noget Vaas&c. og forsikkre, at man havde meere end nok af at see det een Gang, og desuagtet saae man de samme Personer overvære den 2den, ja 3die og 4de Opførelse af dette Stykke og, efter deres hjertelige Latter at dømme more sig fortræffeligt. Man kan ogsaa med Bestem hed paastaae, at dette Stykke, ved Hr. Printzlaus Hjælp, blev langt bedre udført her end i Kjøbenhavn ved det kongelige Theater blev nemlig Hovedrollen udført af Hr. Pittes, men da denne ikke behagede som Dame, blev den qvindelige Deel af Rollen overdraget til en af Theatrets Dandserinder, hvorved Stykket tabte noget af det meest Effectfulde; Hr. Printzlau udfører derimod baade den mandlige og qvindelige Deel, og det var især som Dame at han forbausede Publikum. - Kobbersmeden, havde sine gode Momenter, men vandt i det Hele taget ikke bifald. - Somman nok kunde tænke sig, var Prof. Heibergs Syvsoverdag et Værk, der umuligt kunde gives paa et Provindstheater, og vi havde derfor haabet, at et smukt og hensigtsmæssigt Arrangement saavidt muligt skulde have bødet paa det høist Mangelfulde i Udførelsen; men vi bleve desværre grusomt skuffede. Hr. Skuespildirecteur Müllers Arrangement var saa langt fra at være smagfuldt, at det tvertimod, ved de klodsede Pigebørn, der formodentlig vare hentede lige ind fra Gaden, for at agere paa Scenen, røbede en utilgivelig Uopmærksomhed mod Publikum. Hele denne Forestilling mislykkedes saa aldeles, at selv Hr. Printzlau, ved sin rigtignok noget vel selvtillidsfulde Fremtræden, som Phantasus, ikke gjorde noget behageligt Jndtryk Den tydske Original til Den reisende Student har for kort siden ved Hr. Pallesens Spil gjort megen Lykke i Kjøbenhavn; men her blev det af det Müllerske Selskab givet paa Dansk, hvorved det just ikke tabte Lidet i Værdi. Det er et af disse ægte Commerstykker, som, gjennemtrukne af Ordspil og Vittigheder, ikke lade sig plante over i et andet Sprog, uden at tabe det Meste af sin Saft og Kraft. Den Oversættelse, Selskabet her brugte, syntes ogsaa at være temmelig skjødesløst behandlet, og paa flere Steder var den tydske Vittighed gaaet over til en dansk Plumphed. Uagtet Stykket selv er af temmelig løst Jndhold, maa det dog tilsidst, for at faae en nogenlunde anstændig Opløsning, tage sin Tilflugt til en Deum er maching, der falder noget vel klodset med Døren lige ind i Huset. Flere af Sangene vare imidlertid ret moersomme, og bleve vakkert udførte af Hr. Printzlau. – Det fransk Lystspil "Man kan hvad man vil blev udført godt og vandt fortjent bifald. Uagtet Hr. Printzlaus egentlige Hovedfag er det tragiske, udførte han dog Hovedrollen i dette Stykke saa overordentlig godt, at han paa flere Steder, efter Kienderes Dom, overgik kgl. Skuespiller Holst, der giver samme Rolle paa det kgl. Theater. Kongens Rolle blev udført af en ganske ung Skuespiller, Hr. Lehmann, der vel syntes at røbe noget Talent for Scenen, men uden dog at besidde den nødvendige Livlighed i Spillet og Flydenhed i Sproget. - Det lille nette franske Skuespil "Min Faders Kaarde, fandt, uagtet sit tragiske Sving, en meget heldig Udførelse, og Hr. Printzlau syntes især i det Slags Roller, han her havde, at være paa sin rette Hylde. Af ældre Stykker gaves en heel Deel gode, af hvilke vi især ville fremhæve Lystspillet Den hjemkomne Nabob, hvor, foruden Hr. Printzlau, dHrr. Wimmer og Nielsen udmærkede sig paa en tilfredsstillende Maade. - Ogsaa det muntre Lystspil "Den falske Catalani, blev givet, men Udførelsen var langtfra som den burde have været. Skulde man nævne dem, der udførte sine Sager bedst i dette Stykke, maatte den Første være Hr. Wimmer som Borgemesteren, og der næst Hr. Nielsen som Stadshauptmanden; derimod kunde vi aldeles ikke være fornøiede med Hr. Pøden. phanth, der i sin Rendevous med den falske Catalani, viste sig saa plump eller rettere sagt gemeen i sit Spil, at han maatte blive væmmelig i enhver anstændig Tilskuers Øine. Hr. Blochs Costumme var godt, men han selv var ikke comisk nok, og desuden faldt han hvert Øieblik ud af sin Rolle. – Den lille Vaudeville Giftermaalet paa befaling er en munter og naiv lille Pjece, hvori vi nok kunde ønske at see en Fru Heiberg udføre Bondepigens Rolle. – J Hans Sachs have dHrr. Printzlau og Wimmer viist, at de ere sande Kunstnere, der fuldkomment fortjene det bifald hvormed Publikum saa ofte hædrer dem. - J Prof. Heibergs overgivne Vaudeville Nei vilde vi blot ønske det kongl. Theater en Skuespiller som Hr. Printzlau, i Stedet for den Herre, der udfører hans Rolle i Kjøbenhavn; forøvrigt kunde Nei, naturligviis ikke udføres ordentligt, da det Müllerske Selskab ikke eier det fjerneste Gran af en Fru Heiberg eller en Phister. Selskabets mange Forestillinger bleve denne Gang næsten alle givne for godt Huus, og det Aarhusianske Publikum yttrede bl. A. sin Tilfredshed ved at fremkalde Hr. Printzlau tre Gange og Hr. Wimmer een Gang. Selskabet opholder sig nu for Tiden i Horsens, hvorfra vi ere overbeviste om, at mangt et Ønske, saavel fra macc. som fem. gen, kalder det tilbage hertil. Den 12te September 1840. ed -¬